**Euroopan Fordin kokonaismyynti kasvoi vuoden alusta 2,5 prosentilla**

**Helsinki, 16.12.2011** – Euroopan Fordin kokonaismyynti, kun mukaan otetaan kaikki 51 markkina-aluetta, kasvoi vuoden alusta 2,5 prosentilla verrattuna vuoden takaiseen. Kaikkiaan Fordeja meni kaupaksi 1 451 000 kappaletta, mikä on 35 500 autoa vuodentakaista määrää enemmän. Marraskuun myynti sen sijaan laski yhdellä prosentilla eli 1 300 kappaleella viime vuoden vastaavaan aikaan verrattuna. Marraskuun myynti oli 123 700 ajoneuvoa.

Fordin marraskuun myynti 19 Euroopan maata kattavalla alueella laski 4,4 prosentilla 95 700 ajoneuvoon viime vuoden vastaavaan aikaan verrattuna. Kaikkiaan autoteollisuuden kokonaismyynti laski marraskuussa 2,4 prosenttia.

Fordin markkinaosuus 19 Euroopan maata kattavalla alueella oli marraskuussa 7,9 prosenttia, joka on 0,2 prosenttiyksikköä matalampi kuin vastaavaan aikaan viime vuonna. Ford kasvatti markkinaosuuttaan Itävallassa, Ranskassa, Saksassa, Irlannissa, Sveitsissä, Turkissa, Venäjällä ja Romaniassa.

Fordin malleista C-MAXilla ja Focuksella on kysyntää Saksassa ja Itä-Euroopan keskeisillä alueilla. Euroopan markkina on kuitenkin tällä hetkellä haastava, koska kuluttajien usko talouteen on tullut epävarmemmaksi.

Ford on myynyt tänä vuonna marraskuun loppuun mennessä yli 170 000 uutta Focusta ja 114 000 C-MAXia Euroopassa. Marraskuussa Focuksia myytiin 19 000 kappaletta.

# # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 166 000 henkilöä ja sillä on 70 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätiedot autoista löytyvät osoitteesta [www.fordmotorcompany.com](http://www.fordmotorcompany.com).

Euroopan Ford valmistaa, myy ja huoltaa Ford-autoja 51 markkina-alueella. Sen palveluksessa työskentelee noin 66 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista osa on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

 Oy Ford Ab

 (09) 351 700

 rsalin1@ford.com